I. MELLÉKLET

A kozmetikai termékek uniós ökocímkéjének odaítélésére vonatkozó kritériumok

KERET

A kritériumok megállapításának célja

Az uniós ökocímke-kritériumok a piacon elérhető, legjobb környezetvédelmi teljesítményt felmutató kozmetikai termékekre vonatkoznak. A kritériumok az e termékek életciklusához kapcsolódó fő környezeti hatásokra összpontosítanak, és a gazdaság körforgásos jellegét támogatják.

A kritériumok elsősorban az ökotoxicitás és a biológiai lebonthatóság tekintetében korlátozott hatást kifejtő termékek népszerűsítésére irányulnak, amelyek csak korlátozott mennyiségben tartalmazhatnak veszélyes anyagokat, és amelyek kevesebb, könnyen újrafeldolgozható csomagolást használnak. A cél az újrafeldolgozott anyagok és az utántölthető csomagolás használatának előmozdítása.

E célból a kritériumok:

1. követelményeket állapítanak meg a vízi szervezetekre gyakorolt általános mérgező hatás korlátozására;

2. követelményeket állapítanak meg annak biztosítására, hogy az összetevők biológiailag lebonthatók legyenek, és vízben ne maradjanak meg tartósan;

3. elismerik és jutalmazzák a veszélyes anyagokat korlátozott mértékben tartalmazó termékeket;

4. követelményeket állapítanak meg a tárolóedényben található termék maximális felhasználhatóságának érdekében, előmozdítják a csomagolóanyagok használatának minimalizálását és a műanyagok újrafeldolgozhatóságát;

5. elismerik és jutalmazzák a fenntartható forrásból származó megújuló összetevőket tartalmazó termékeket;

6. szavatolják, hogy a termék megfelel bizonyos minőségi követelményeknek és garantálják a felhasználói elégedettséget;

7. a termék megvásárlásának ösztönzése érdekében előírják a fogyasztók tájékoztatását a termékhez kapcsolódó környezeti előnyökről.

A „kozmetikai termékek” uniós ökocímkéjének odaítélésére vonatkozó kritériumok a következők:

1. a vízi szervezetekre gyakorolt mérgező hatás: a leöblítendő termékek kritikus hígítási térfogata (KHT);

2. a leöblítendő termékek biológiai lebonthatósága;

3. a nem leöblítendő termékek vízi szervezetekre gyakorolt mérgező hatása és biológiai lebonthatósága;

4. a tilalom vagy korlátozás hatálya alá eső anyagok;

5. a csomagolás;

6. a pálmaolaj, a pálmamagbélolaj és származékaik fenntartható beszerzése;

7. a használatra való alkalmasság;

8. az uniós ökocímkén feltüntetett információk.

Értékelés és ellenőrzés:

a) Követelmények

Minden kritériumhoz konkrét értékelési és ellenőrzési követelmények tartoznak.

Amennyiben a kérelmezőnek a kritériumnak való megfelelés alátámasztására nyilatkozatokat, igazoló dokumentumokat, elemzéseket, vizsgálati jelentéseket vagy egyéb bizonyítékot kell benyújtania, azok származhatnak a kérelmezőtől és/vagy adott esetben annak beszállítóitól és/vagy azok beszállítóitól stb.

Az illetékes testületeknek előnyben kell részesíteniük a vizsgáló- és kalibrálólaboratóriumokra vonatkozó harmonizált szabvány szerint akkreditált szervezetek által kiállított tanúsítványokat és a termékek, folyamatok és szolgáltatások tanúsítását végző szervezetekre vonatkozó harmonizált szabvány szerint akkreditált szervezetek által végzett ellenőrzéseket.

Adott esetben az egyes kritériumoknál feltüntetett vizsgálati módszerektől eltérő módszerek is használhatók, ha azok egyenértékűségét a kérelmet elbíráló illetékes testület elfogadja.

Adott esetben az illetékes testületek igazoló dokumentumokat kérhetnek, illetve független ellenőrzéseket vagy helyszíni ellenőrzéseket végezhetnek a szóban forgó kritériumoknak való megfelelés ellenőrzésére.

Az uniós ökocímkével rendelkező termékek esetében a beszállítók és a gyártóhelyek tekintetében bekövetkező változásokról értesíteni kell az illetékes testületeket, valamint rendelkezésükre kell bocsátani az igazoló adatokat a kritériumoknak való folyamatos megfelelés ellenőrizhetősége érdekében.

Az uniós ökocímke odaítélésének előfeltétele, hogy a termék megfeleljen azon ország(ok) valamennyi vonatkozó jogi követelményének, ahol a terméket forgalmazzák. A kérelmezőnek nyilatkozatot kell tennie arról, hogy a termék megfelel ennek a követelménynek.

A függelék hivatkozik a „mosó- és tisztítószer-összetevők adatbázisára” (DID-jegyzék), amely a mosószerekben és kozmetikai készítményekben leggyakrabban használt összetevőket tartalmazza. Ez a jegyzék szolgál alapul a kritikus hígítási térfogat (KHT) értékének kiszámításához (1. kritérium), az alapanyagok biológiai lebonthatóságának értékeléséhez (2. kritérium), valamint a nem leöblítendő termékek vízi szervezetekre gyakorolt mérgező hatásának és biológiai lebonthatóságának értékeléséhez (3. kritérium). A DID-jegyzékben nem szereplő anyagok tekintetében a DID-jegyzék útmutatást ad a vonatkozó adatok kiszámításához vagy extrapolálásához. A DID-jegyzék naprakész változata a Bizottság uniós ökocímkével foglalkozó weboldalán (1), illetve az egyes illetékes testületek honlapjain érhető el.

Az illetékes testülethez be kell nyújtani a végtermékhez felhasznált összes alapanyag jegyzékét, minden alapanyagnál feltüntetve annak kereskedelmi nevét (ha van), kémiai nevét, CAS-számát, a Kozmetikai Összetevők Nemzetközi Nevezéktana (INCI) szerinti elnevezését, DID-jegyzékszámát (2) (ha van), valamint funkcióját és formáját, tömegszázalékban kifejezett (vízzel és víz nélkül mért) koncentrációját, a végtermék összetételében jelen levő koncentrációtól függetlenül. A jegyzékben minden nanoanyag formájában jelen lévő anyagot egyértelműen meg kell jelölni a mellette zárójelben lévő „nano” szóval.

Minden egyes felsorolt anyag biztonsági adatlapját (MSDS) be kell nyújtani az 1907/2006/EK európai parlamenti és tanácsi rendeletnek (3) megfelelően. Amennyiben egy anyag biztonsági adatlapja azért nem áll rendelkezésre, mert az egy keverék része, a kérelmezőnek a keverék adatlapját kell benyújtania.

Az értékeléshez a kérelmezőnek írásban igazolnia kell, hogy minden kritérium teljesül.

Megjegyzés: A kozmetikai termék kategorizálásához a termékhez mellékelt címkét, állításokat és/vagy használati utasítást kell használni. Ha egy kozmetikai terméket különböző kozmetikai célokra forgalmaznak, a termékhez azt a kozmetikai termékkategóriát kell rendelni, amelyre szigorúbb követelmények vonatkoznak.

b) Méréshatárok

Az ökológiai kritériumoknak való megfelelés az 1. táblázatban felsorolt összes anyag esetében követelmény.

1. táblázat

A kozmetikai termékek anyagaira vonatkozó határértékek kritériumonként (tömegszázalékban). Rövidítések: CLP: osztályozás, címkézés és csomagolás; CMR: rákkeltő, mutagén vagy reprodukciót károsító; n.a.: nem alkalmazandó

Kritérium megnevezése Tartósítószerek Színezékek Illatanyagok Szennyeződések Egyéb anyagok (pl. felületaktív anyagok, enzimek, UV-szűrők) 1. kritérium: vízi szervezetekre gyakorolt mérgező hatás: a leöblítendő kozmetikai termékek kritikus hígítási térfogata (KHT) nincs határérték ((*1)) nincs határérték ((*1)) nincs határérték ((*1)) ≥ 0,0100 nincs határérték ((*1)) 2. kritérium: a leöblítendő kozmetikai termékek biológiai lebonthatósága nincs határérték ((*1)) nincs határérték ((*1)) nincs határérték ((*1)) ≥ 0,0100 nincs határérték ((*1)) 3. kritérium: a nem leöblítendő kozmetikai termékek vízi szervezetekre gyakorolt mérgező hatása és biológiai lebonthatósága nincs határérték ((*1)) nincs határérték ((*1)) nincs határérték ((*1)) ≥ 0,0010 nincs határérték ((*1)) 4. kritérium: tilalom vagy korlátozás hatálya alá eső anyagok 4. a) i. kritérium: az 1272/2008/EK európai parlamenti és tanácsi rendelet (4) szerint osztályozott alapanyagokra vonatkozó korlátozások (leöblítendő termékek) ≥ 0,0100 ((*2)) ≥ 0,0100 ((*2)) ≥ 0,0100 ≥ 0,0100 ≥ 0,0100 4. a) i. kritérium: az 1272/2008/EK rendelet szerint osztályozott alapanyagokra vonatkozó korlátozások (nem leöblítendő termékek) ≥ 0,0010 ((*2)) ≥ 0,0010 ((*2)) ≥ 0,0010 ≥ 0,0010 ≥ 0,0010 4. a) ii. kritérium: az 1272/2008/EK rendelet szerint osztályozott alapanyagokra vonatkozó korlátozások (rákkeltő, mutagén vagy reprodukciót károsító), (leöblítendő és nem leöblítendő termékek) nincs határérték ((*1)) nincs határérték ((*1)) nincs határérték ((*1)) nincs határérték ((*1)) nincs határérték ((*1)) 4. a) iii. kritérium: a termék besorolása (leöblítendő és nem leöblítendő termékek) nincs határérték ((*1)) nincs határérték ((*1)) nincs határérték ((*1)) nincs határérték ((*1)) nincs határérték ((*1)) 4. b) kritérium: tilalom hatálya alá eső meghatározott anyagok (leöblítendő és nem leöblítendő termékek) nincs határérték ((*1)) nincs határérték ((*1)) nincs határérték ((*1)) nincs határérték ((*1)) nincs határérték ((*1)) 4. c) kritérium: a különös aggodalomra okot adó anyagokra vonatkozó korlátozások (leöblítendő és nem leöblítendő termékek) nincs határérték ((*1)) nincs határérték ((*1)) nincs határérték ((*1)) nincs határérték ((*1)) nincs határérték ((*1)) 4. d) kritérium: illatanyagok (leöblítendő termékek) n.a. n.a. nincs határérték ((*1)) ≥ 0,0100 n.a. 4. d) kritérium: illatanyagok (nem leöblítendő termékek) n.a. n.a. nincs határérték ((*1)) ≥ 0,0010 n.a. 4. e) kritérium: tartósítószerek (leöblítendő termékek) nincs határérték ((*1)) n.a. n.a. ≥ 0,0100 n.a. 4. e) kritérium: tartósítószerek (nem leöblítendő termékek) nincs határérték ((*1)) n.a. n.a. ≥ 0,0010 n.a. 4. f) kritérium: színezékek (leöblítendő termékek) n.a. nincs határérték ((*1)) n.a. ≥ 0,0100 n.a. 4. f) kritérium: színezékek (nem leöblítendő termékek) n.a. nincs határérték ((*1)) n.a. ≥ 0,0010 n.a. 4. g) kritérium: UV-szűrők (nem leöblítendő termékek) n.a. n.a. n.a. ≥ 0,0010 nincs határérték ((*1)) ((*3)) 6. kritérium: a pálmaolaj, a pálmamagbélolaj és származékaik fenntartható beszerzése 6. kritérium: a pálmaolaj, a pálmamagbélolaj és származékaik fenntartható beszerzése (leöblítendő termékek) nincs határérték ((*1)) nincs határérték ((*1)) nincs határérték ((*1)) ≥ 0,0100 nincs határérték ((*1)) 6. a) kritérium: a pálmaolaj, a pálmamagbélolaj és származékaik fenntartható beszerzése (nem leöblítendő termékek) nincs határérték ((*1)) nincs határérték ((*1)) nincs határérték ((*1)) ≥ 0,0010 nincs határérték ((*1))

E melléklet alkalmazásában:

1) „hatóanyag”: (HA) a szerves alapanyagoknak az összetevők víztartalma nélkül mért összege a termékben (grammban kifejezve), amelyet a végtermék teljes összetételére vonatkozóan kell kiszámítani. A dörzsölő hatású szervetlen anyagokat a hatóanyagok számításánál nem kell figyelembe venni;

2) „gyermekápolási termék”: 12 éves korig történő használatra forgalmazott termék és „családi termékként” forgalmazott termék;

3) „alapanyag”: a kozmetikai termékben található valamennyi anyag, beleértve a nyersanyagokban található adalékanyagokat (pl. tartósítószereket és stabilizátorokat). Az alapanyagokból ismerten felszabaduló anyagokat (pl. a tartósítószerekből származó formaldehidet és az azofestékekből és az azopigmentekből származó arilamint) szintén alapanyagnak kell tekinteni. A termelésből származó maradványanyagokat, szennyező anyagokat, melléktermékeket stb., beleértve a nyersanyagban legalább 1 000 ppm (≥ 0,1000 tömegszázalék ≥ 1 000 mg/kg) koncentrációban visszamaradó nyersanyagok előállítását is, alapanyagnak kell tekinteni, függetlenül a végtermékben lévő koncentrációtól;

4) „szennyeződés”: a termelésből származó maradványanyagok, szennyező anyagok, melléktermékek stb., beleértve a nyersanyagban/összetevőben és/vagy a végtermékben leöblítendő termék esetében kevesebb mint 100 ppm (0,0100 tömegszázalék, 100 mg/kg) koncentrációban, nem leöblítendő termék esetében pedig kevesebb mint 10 ppm (0,0010 tömegszázalék, 10,0 mg/kg) koncentrációban maradó nyersanyagok előállítását is;

5) „mikroműanyag”: 5 mm-nél kisebb méretű, oldhatatlan, makromolekuláris műanyag részecske, amely a következő folyamatok egyikével jött létre: a) monomereket vagy egyéb kiindulási anyagokat felhasználó polimerizációs folyamat, például poliaddició vagy polikondenzáció, vagy hasonló folyamat; b) természetes vagy szintetikus makromolekulák kémiai átalakítása; c) mikrobiális fermentáció;

6) „elsődleges csomagolás”: a tartalommal közvetlen érintkezésbe kerülő csomagolás, amelynek célja, hogy a legkisebb értékesítési egységet képezze a végfelhasználó vagy végfogyasztó számára az értékesítés helyén;

7) „nanoanyag”: az 1223/2009/EK rendelettel (5) összhangban olyan oldhatatlan vagy biológiailag perzisztens, mesterségesen előállított anyag, amelynek egy vagy több külső mérete vagy belső szerkezete az 1–100 nm tartományon belül van;

8) „másodlagos csomagolás”: a termékről a termék tulajdonságainak változtatása nélkül eltávolítható csomagolás, amelynek célja, hogy a vásárlás helyén meghatározott értékesítési egységet foglaljon össze, amennyiben az egységeket ilyenként értékesítik a végfelhasználó vagy végfogyasztó részére, vagy amennyiben az csupán a polcok feltöltésének eszközéül szolgál az értékesítés helyén;

9) „endokrin károsító tulajdonságúként azonosított anyag”: olyan anyag, amelyről megállapították, hogy az 1907/2006/EK európai parlamenti és tanácsi rendelet (6) 57. cikkének f) pontja (a különös aggodalomra okot adó anyagok jelöltlistája) vagy az 528/2012/EU európai parlamenti és tanácsi rendelet (7) vagy az 1107/2009/EK európai parlamenti és tanácsi rendelet (8) szerint (az emberi egészségre és/vagy a környezetre) endokrin károsító tulajdonságokkal rendelkezik.

A KOZMETIKAI TERMÉKEKRE VONATKOZÓ UNIÓS ÖKOCÍMKE-KRITÉRIUMOK

1. kritérium – Vízi szervezetekre gyakorolt mérgező hatás: a leöblítendő termékek kritikus hígítási térfogata (KHT)

A leöblítendő termékek teljes KHT-toxicitása nem lépheti túl a 2. táblázatban feltüntetett határértékeket:

2. táblázat

KHT-határértékek

Termék KHT (l/g HA) Samponok, szappanok, tusoláshoz használt készítmények, borotvaszappanok és fogkrémek (szilárd formában) 2 200 Folyékony szappanok és tusoláshoz használt készítmények 10 000 Samponok (folyékony formában) 11 000 Női higiéniai kozmetikai termékek 12 000 Hajkondicionálók 12 000 Leöblítendő hajformázó és hajápolási termékek (hajfestékek) 12 000 Leöblítendő bőrápolási termékek (hámlasztószerek) 12 000 Borotvahabok, borotvagélek, borotvakrémek 12 000 Fogkrémek és szájvizek 12 000 Egyéb leöblítendő termékek 12 000

A KHT az alábbi egyenlettel számítható ki:

KHT = ∑ KHT (alapanyag i) = ∑ tömeg (i) x LT (i) x 1000/TT krónikus (i)

ahol:

tömeg (i) – az alapanyag tömege (grammban kifejezve) az aktív hatóanyag minden egyes grammjára (azaz az alapanyag normalizált tömeg-hozzájárulása a hatóanyaghoz) LT (i) – a hozzáadott alapanyag lebonthatósági tényezője TT krónikus (i) – a hozzáadott alapanyag toxicitási tényezője (milligramm/literben kifejezve).

Értékelés és ellenőrzés: A kérelmezőnek be kell nyújtania a termék KHT-értékéhez kapcsolódó számításokat. A KHT-érték kiszámításához táblázat tölthető le az uniós ökocímke weboldaláról. Az LT és a TT krónikus értékeinek a DID-jegyzék A. részében megadott értékeknek kell megfelelniük. Amennyiben az alapanyag nem szerepel a DID-jegyzék A. részében, a kérelmezőnek a DID-jegyzék B. részében ismertetett iránymutatás szerint kell az értékeket meghatároznia, továbbá igazoló dokumentumokkal alátámasztania (további információkért lásd a függeléket).

2. kritérium – A leöblítendő termékek biológiai lebonthatósága

a) A felületaktív anyagok biológiai lebonthatósága

Az összes felületaktív anyagnak aerob körülmények között biológiailag könnyen lebonthatónak, anaerob körülmények között pedig biológiailag lebonthatónak kell lennie.

Az alábbiak mentesülnek az anaerob biológiai lebonthatóságra vonatkozó követelmény alól:

a fogkrémekben található tisztító- és/vagy habképző funkciójú felületaktív anyagok.

b) A szerves alapanyagok biológiai lebonthatósága

A termék aerob úton biológiailag nem (könnyen) lebontható (aNBO) vagy anaerob úton biológiailag nem lebontható (anNBO) összes szervesalapanyag-tartalma nem haladhatja meg a 3. táblázatban feltüntetett határértékeket:

3. táblázat

Az aNBO- és anNBO-határértékek

Termék aNBO (mg/g HA) anNBO (mg/g HA) Samponok, szappanok, tusoláshoz használt készítmények és fogkrémek (szilárd formában) 5 5 Szilárd borotvaszappanok 10 10 Női higiéniai kozmetikai termékek 15 15 Hajkondicionálók 15 15 Folyékony szappanok és tusoláshoz használt készítmények 15 15 Leöblítendő hajformázó és hajápolási termékek (hajfestékek) 15 15 Leöblítendő bőrápolási termékek (hámlasztószerek) 15 15 Samponok (folyékony formában) 20 20 Fogkrémek és szájvizek 15 15 Borotvahabok, borotvagélek, borotvakrémek 70 40 Egyéb leöblítendő termékek 15 15

Értékelés és ellenőrzés: A kérelmezőnek igazoló dokumentumokkal kell alátámasztania a felületaktív anyagok biológiai lebonthatóságát, valamint a termékre vonatkozó aNBO- és anNBO-számításokat. Az aNBO- és az anNBO-értékek kiszámításához táblázat tölthető le az uniós ökocímke weboldaláról.

Mind a felületaktív anyagok biológiai lebonthatóságára vonatkozó értékek, mind a szerves alapanyagok aNBO- és anNBO-értékei esetében hivatkozni kell a DID-jegyzékre. A DID-jegyzékben nem szereplő alapanyagokra vonatkozóan toxikológus által kiállított nyilatkozattal kiegészítve be kell nyújtani az aerob vagy anaerob biológiai lebonthatóságot a szakirodalom, egyéb források vagy hiteles vizsgálati eredmények alapján igazoló, a függelékben ismertetettek szerinti releváns információkat.

A fenti követelményeknek megfelelő igazoló dokumentumok hiányában a felületaktív anyagoktól eltérő alapanyagok esetében akkor lehet eltekinteni az anaerob biológiai lebonthatóságra vonatkozó követelmény teljesítésétől, ha az alábbi három feltétel egyike teljesül:

1. az anyag könnyen lebomlik és adszorpciója alacsony szintű (A < 25 %);

2. az anyag könnyen lebomlik és deszorpciója magas szintű (D > 75 %);

3. az anyag könnyen lebomlik és nem bioakkumulatív.

Az adszorpciós/deszorpciós szint vizsgálható a Gazdasági Együttműködési és Fejlesztési Szervezet (OECD) 106. iránymutatása szerint.

3. kritérium – A nem leöblítendő termékek vízi szervezetekre gyakorolt mérgező hatása és biológiai lebonthatósága

Az összes szervesalapanyag-tartalom legalább 95 tömegszázaléka:

— biológiailag könnyen lebontható (OECD 301. A–F iránymutatás), és/vagy

— a vízi szervezetekre gyakorolt legkisebb mérgező hatása NOEC/ECx > 0,1 mg/l vagy EC/LC50 > 10,0 mg/l és nem bioakkumulatív, és/vagy

— a vízi szervezetekre gyakorolt legkisebb mérgező hatása NOEC/ECx > 0,1 mg/l vagy EC/LC50 > 10,0 mg/l és potenciálisan biológiailag lebontható (OECD 302. A–C iránymutatás), és/vagy

— a vízi szervezetekre gyakorolt legkisebb mérgező hatása NOEC/ECx > 0,1 mg/l vagy EC/LC50 > 10,0 mg/l és biológiailag nem hasznosítható (molekulasúly > 700g/mol).

A fényvédő funkciójú nem leöblítendő termékekben található UV-szűrők mentesülnek e követelmény alól.

Értékelés és ellenőrzés: A kérelmezőnek igazoló dokumentumokkal kell alátámasztania a biológiai lebonthatóságra, valamint a vízi szervezetekre gyakorolt mérgező hatásra vonatkozó értékeket.

A DID-jegyzékben nem szereplő alapanyagokra vonatkozóan be kell nyújtani a biológiai lebonthatóságra/toxicitásra/bioakkumulációs potenciálra/biológiai hasznosíthatóságra vonatkozó specifikációkat a szakirodalom, egyéb források vagy hiteles vizsgálati eredmények alapján igazoló, a függelékben ismertetettek szerinti releváns információkat.

4. kritérium – Tilalom vagy korlátozás hatálya alá eső anyagok

4. a) Az 1272/2008/EK rendelet szerint osztályozott alapanyagokra vonatkozó korlátozások

i. Amennyiben az 5. táblázatban nem szerepel erre vonatkozó eltérés, a leöblítendő termékek 0,0100 tömegszázalékkal megegyező vagy annál nagyobb koncentrációban, a nem leöblítendő termékek pedig 0,0010 tömegszázalékkal megegyező vagy annál nagyobb koncentrációban nem tartalmazhatnak olyan anyagokat, amelyek az 1272/2008/EK rendelettel összhangban kimerítik a 4. táblázatban felsorolt veszélyességi osztályok, veszélyességi kategóriák és kapcsolódó figyelmeztetőmondat-kódok kritériumait.

Amennyiben az 1272/2008/EK rendelet 10. cikke szerint meghatározott általános vagy egyedi koncentrációs határértékek szigorúbbak, azokat kell alkalmazni.

4. táblázat

Korlátozás hatálya alá eső veszélyességi osztályok, veszélyességi kategóriák és kapcsolódó figyelmeztetőmondat-kódok

Akut toxicitás 1. és 2. kategória 3. kategória H300 Lenyelve halálos. H301 Lenyelve mérgező. H310 Bőrrel érintkezve halálos. H311 Bőrrel érintkezve mérgező. H330 Belélegezve halálos. H331 Belélegezve mérgező. H304 Lenyelve és a légutakba kerülve halálos lehet. EUH070 Szembe kerülve mérgező. Specifikus célszervi toxicitás 1. kategória 2. kategória H370 Károsítja a szerveket. H371 Károsíthatja a szerveket. H372 Ismétlődő vagy hosszabb expozíció esetén károsítja a szerveket. H373 Ismétlődő vagy hosszabb expozíció esetén károsíthatja a szerveket. Légzőszervi és bőrszenzibilizáció ((*1)) 1A. kategória 1B. kategória H317 Allergiás bőrreakciót válthat ki. H317 Allergiás bőrreakciót válthat ki. H334 Belélegezve allergiás és asztmás tüneteket és nehéz légzést okozhat. H334 Belélegezve allergiás és asztmás tüneteket és nehéz légzést okozhat. A vízi környezetre veszélyes 1. és 2. kategória 3. és 4. kategória H400 Nagyon mérgező a vízi élővilágra. H412 Ártalmas a vízi élővilágra, hosszan tartó károsodást okoz. H410 Nagyon mérgező a vízi élővilágra, hosszan tartó károsodást okoz. H413 Hosszan tartó ártalmas hatást gyakorolhat a vízi élővilágra. H411 Mérgező a vízi élővilágra, hosszan tartó károsodást okoz. Veszélyes az ózonrétegre H420 Károsítja a közegészséget és a környezetet, mert a légkör felső rétegeiben lebontja az ózont.





5. táblázat

Az 1272/2008/EK rendelet szerint besorolt alapanyagokra vonatkozó korlátozásoktól való eltérések és azok feltételei

Anyag típusa Alkalmazhatóság Az eltérés tárgyát képező veszélyességi osztály, veszélyességi kategória és figyelmeztetőmondat-kód Eltérési feltételek Felületaktív anyagok Leöblítendő és nem leöblítendő termékek H412: Ártalmas a vízi élővilágra, hosszan tartó károsodást okoz. Összkoncentráció < 20 tömegszázalék a végtermékben Nátrium-fluorid Leöblítendő szájápolási termékek H301: Lenyelve mérgező. Csak szájápolási termékekben (szájvíz és fogkrém)

ii. Ha a 7. táblázatban nem szerepel erre vonatkozó eltérés, azok az anyagok, amelyek megfelelnek a 6. táblázatban felsorolt figyelmeztető mondatok szerinti osztályozás kritériumainak, koncentrációjuktól függetlenül nem lehetnek jelen sem a végtermékben, sem annak összetevőiben. 6. táblázat Tilalom hatálya alá eső veszélyességi osztályok, veszélyességi kategóriák és kapcsolódó figyelmeztetőmondat-kódok Rákkeltő, mutagén vagy reprodukciót károsító 1A. és 1B. kategória 2. kategória H340 Genetikai károsodást okozhat. H341 Feltehetően genetikai károsodást okoz. H350 Rákot okozhat. H351 Feltehetően rákot okoz. H350i Belélegezve rákot okozhat. H360F Károsíthatja a termékenységet. H361f Feltehetően károsítja a termékenységet. H360D Károsíthatja a születendő gyermeket. H361d Feltehetően károsítja a születendő gyermeket. H360FD Károsíthatja a termékenységet. Károsíthatja a születendő gyermeket. H361fd Feltehetően károsítja a termékenységet. Feltehetően károsítja a születendő gyermeket. H360Fd Károsíthatja a termékenységet. Feltehetően károsítja a születendő gyermeket. H362 A szoptatott gyermeket károsíthatja. H360Df Károsíthatja a születendő gyermeket. Feltehetően károsítja a termékenységet. 7. táblázat Az 1272/2008/EK rendelet szerint CMR-ként besorolt anyagokra vonatkozó korlátozásoktól való eltérések és azok feltételei Anyag típusa Alkalmazhatóság Az eltérés tárgyát képező veszélyességi osztály, veszélyességi kategória és figyelmeztetőmondat-kód Eltérési feltételek Titán-dioxid (nanoforma) Fényvédő funkciójú nem leöblítendő termékekben található UV-szűrők H351: Feltehetően rákot okoz. Meg kell felelnie a fogyasztók biztonságával foglalkozó tudományos bizottság (FBTB) SCCS/1516/13, SCCS/1580/16 és SCCS/1583/17 számú véleményének. Nem használható por vagy spray formájában.

iii. Az 1272/2008/EK rendelet értelmében környezeti szempontból veszélyesként besorolt alapanyagok legfeljebb a következő mértékben lehetnek jelen a termékben: 100·c [H410] +10·c [H411] +c [H412] ≤ 2,5 % ahol c a terméknek a besorolt anyagból álló, tömegszázalékban mért hányada. Az alábbi mentességek alkalmazandók: — A cinkvegyületek (besorolás: H410) legfeljebb 25 %-os arányban jelen lehetnek a bőrirritáció kezelésére forgalmazott cinktartalmú kenőcsökben vagy krémekben, és ezekben az esetekben mentesülhetnek a számítás alól. — A H412-ként besorolt felületaktív anyagok mentesülnek a követelmény alól.

A 4. a) kritérium nem vonatkozik az 1907/2006/EK rendelet 2. cikke (7) bekezdése a) és b) pontjának hatálya alá tartozó anyagokra, amely pontok azokat a kritériumokat állapítják meg, amelyek alapján a szóban forgó rendelet IV. és V. mellékletében felsorolt anyagok mentesülnek a regisztrálási, továbbfelhasználói és értékelési követelmények alól. Annak megállapításához, hogy az említett kivétel alkalmazandó-e, a kérelmezőnek ellenőriznie kell a végtermékben jelen lévő összes anyagot és keveréket.

4. b) Tilalom hatálya alá eső, meghatározott anyagok

A következő anyagokat a termék koncentrációtól függetlenül nem tartalmazhatja sem a készítmény részeként, sem a készítményt alkotó bármely keverék részeként, sem szennyeződésként:

i. alkil-fenol-etoxilátok (APEO-k) és egyéb alkil-fenol-származékok [1];

ii. butilált hidroxi-toluén (BHT) [2] és butilált hidroxi-anizol (BHA);

iii. kokamid-dietanolamin;

iv. deltametrin;

v. dietilén-triamin-pentaecetsav (DTPA) és sói;

vi. etilén-diamin-tetraecetsav (EDTA) és sói, valamint a biológiailag nem könnyen lebontható foszfonátok [3];

vii. mikroműanyagok és mikroszemcsék;

viii. ásványolajok telített szénhidrogénjei (MOSH) és ásványolajok aromás szénhidrogénjei (MOAH) ajakápolási termékekben, ha a Cosmetics Europe ásványolajokra vonatkozó ajánlását (9) nem tartják be;

ix. nanoanyagok, kivéve, ha azokat az 1223/2009/EK rendelet III., IV. és VI. mellékletében az egyes nanoanyagokra megállapított feltételeknek megfelelően használják;

x. nitropézsmák és policiklusos pézsmák;

xi. perfluorozott és polifluorozott anyagok;

xii. ftalátok;

xiii. rezorcinol;

xiv. nátrium-hipoklorit, klór-amin és nátrium-klorit;

xv. nátrium-dodecil-szulfát (SLS) fogkrémtermékekben;

xvi. nátrium-foszfát, dihidrát; dinátrium-foszfát, heptahidrát; trinátrium-ortofoszfát; valamint foszforsav, trinátrium-só, dodekahidrát [4];

xvii. endokrin károsító tulajdonságúként azonosított anyagok;

xviii. az alábbi illatanyagok: benzil-szalicilát, butilfenil-metilpropionál, tetrametil-acetil-oktahidro-naftalin (OTNE);

xix. az alábbi izoflavonok: daidzein, genistein;

xx. az alábbi tartósítószerek: benzalkónium-klorid, formaldehidet kibocsátó anyagok, izotiazolinonok, kojisav, parabének, triklokarbán, triklozán;

xxi. az alábbi UV-szűrők: benzofenon, benzofenon-1, benzofenon-2, benzofenon-3, benzofenon-4, benzofenon-5, etilhexil-metoxicinnamát, homoszalát, oktokrilén;

xxii. trifenil-foszfát.

Megjegyzések:

[1] Az ECHA adatbázisában az anyag neve = „Alkyl phenol”: https://echa.europa.eu/hu/advanced-search-for-chemicals.

[2] A BHT továbbra is használható illatszerekben, feltéve, hogy az illatszer teljes BHT-tartalma nem éri el a 100 ppm-et és a végtermékben a teljes BHT-koncentráció nem éri el a 0,0010 tömegszázalékot.

[3] A biológiailag nem könnyen lebontható foszfonát 0,0600 tömegszázalék összkoncentrációig továbbra is használható szilárd formájú leöblítendő termékekben.

[4] Ezek az anyagok szennyeződésként legfeljebb 500 ppm összkoncentrációban jelen lehetnek a termék összetételében.

4. c) A különös aggodalomra okot adó anyagokra (SVHC) vonatkozó korlátozások

Az 1907/2006/EK rendelet 57. cikkében említett kritériumoknak megfelelő, az említett rendelet 59. cikkében leírt eljárás szerint azonosított és a különös aggodalomra okot adó anyagok jelöltlistáján szereplő anyagok koncentrációjuktól függetlenül nem lehetnek jelen a termékben.

4. d) Illatanyagok

i. A gyermekápolási termékek nem tartalmazhatnak illatanyagokat. A 4. d) i. kritérium nem vonatkozik a gyermekek számára forgalomba hozott fogkrémekre.

ii. Az „enyhe/érzékeny” megjelöléssel forgalmazott termékek nem tartalmazhatnak illatanyagokat.

iii. A fogyasztók biztonságával foglalkozó tudományos bizottság (FTBT) kozmetikai termékekben található allergén illatanyagokról kiadott véleményében (10) szereplő 13-1. táblázatban felsorolt anyagok a leöblítendő termékek esetében 0,0100 %-ot, a nem leöblítendő termékek esetében pedig 0,0010 %-ot meghaladó koncentrációban nem lehetnek jelen az uniós ökocímkével ellátott termékekben.

iv. A termékhez illatanyagként hozzáadott valamennyi anyagot és keveréket a Nemzetközi Illatanyag-ipari Szövetség (IFRA) eljárási kódexének megfelelően kell gyártani és kezelni. A kódex az IFRA weboldalán érhető el: http://www.ifrafragrance.org/. A gyártónak be kell tartania az IFRA ajánlásait a tilalomra és korlátozás alá eső felhasználásra, valamint a meghatározott anyagtisztasági követelményekre vonatkozóan.

4. e) Tartósítószerek

i. A H317 vagy a H334 veszélyességi osztályba sorolt tartósítószerek felhasználása koncentrációjuktól függetlenül tilos.

ii. A termékben jelen lévő tartósítószerek nem bocsáthatnak ki olyan anyagokat, vagy nem bomolhatnak le olyan anyagokra, amelyek a 4. a) kritérium követelményei alapján vannak besorolva.

iii. A termék tartalmazhat tartósítószereket, feltéve, hogy azok nem bioakkumulatívak. A tartósítószer nem tekintendő bioakkumulatívnak, ha a BCF értéke < 500 vagy a log Kow < 4,0. Ha mind a BCF, mind a log Kow értéke rendelkezésre áll, a legnagyobb mért értéket kell alapul venni.

iv. A szájjal érintkező termékekben (pl. fogkrémben, szájvízben, ajakápolási termékben, körömlakkban) használt tartósítószereket az 1333/2008/EK európai parlamenti és tanácsi rendelettel (11) összhangban élelmiszer-adalékanyagként előzetesen jóvá kell hagyatni.

4. f) Színezékek

i. A H317 vagy a H334 veszélyességi osztályba sorolt színezékek felhasználása koncentrációjuktól függetlenül tilos.

ii. A termék nem tartalmazhat bioakkumulatív színezékeket. A színezék nem tekintendő bioakkumulatívnak, ha a BCF értéke < 500 vagy a log Kow < 4,0. Ha mind a BCF, mind a log Kow értéke rendelkezésre áll, a legnagyobb mért értéket kell alapul venni. Az élelmiszerekben való felhasználásra engedélyezett színezékek esetében nem szükséges benyújtani a bioakkumulációs potenciálra vonatkozó igazoló dokumentumokat.

iii. A szájjal érintkező termékekben (pl. fogkrémben, szájvízben, ajakápolási termékben, körömlakkban) használt színezékeket az 1333/2008/EK rendelettel összhangban élelmiszer-adalékanyagként előzetesen jóvá kell hagyatni.

iv. A dekoratív kozmetikumokban és hajfestékekben szennyeződésként megtalálható bárium-, bizmut-, kadmium-, kobalt-, hat vegyértékű króm- (Cr VI), ólom- és nikkeltartalmat 10 ppm alatti koncentrációra kell korlátozni. A dekoratív kozmetikumokban és hajfestékekben szennyeződésként megtalálható higanytartalmat 1 ppm alatti koncentrációra kell korlátozni.

4. g) UV-szűrők

UV-szűrő csak olyan nem leöblítendő termékekhez adható, amelyek a felhasználó fényvédelmét szolgálják, pl. fényvédő készítmények és fényvédő funkcióval is rendelkező többcélú termékek esetében. Az UV-szűrők csak a felhasználót védik, magát a terméket nem.

A termékben található UV-szűrők nem lehetnek bioakkumulatívak (BCF < 500 / log Kow < 4,0), vagy NOEC/ECx > 0,1 mg/l vagy EC/LC50 > 10,0 mg/l legalacsonyabb mért toxicitással kell rendelkezniük.

Értékelés és ellenőrzés: A kérelmezőnek aláírt nyilatkozatot kell benyújtania az összes fenti alkritériumnak való megfelelésről, amelyet a 4. a) ii., a 4. e), a 4. f) és a 4. g) kritérium esetében beszállítói nyilatkozatokkal kell alátámasztani; továbbá rendelkezésre kell bocsátania az alábbi bizonyítékokat:

A 4. a), 4. b) és 4. c) alkritériumnak való megfelelés igazolására a kérelmezőnek a következőket kell benyújtania:

i. az összes anyag/keverék biztonsági adatlapja, valamint koncentrációja a végtermékben;

ii. írásos igazolás arról, hogy a 4. a), 4. b) és 4. c) alkritériumok teljesülnek.

A 4. a) alkritérium szerinti követelmény alól mentesülő anyagok esetében (lásd az 1907/2006/EK rendelet IV. és V. mellékletét) a megfelelés igazolására elegendő a kérelmező ilyen értelmű nyilatkozata.

A 4. b) alkritérium szerinti ásványolajok telített szénhidrogénjei (MOSH) és ásványolajok aromás szénhidrogénjei (MOAH) tekintetében igazolni kell a Cosmetics Europe ásványolajokra vonatkozó ajánlásának7 való megfelelést.

A 4. c) alkritérium tekintetében a különös aggodalomra okot adó vegyi anyagok legfrissebb jegyzékére (12) való hivatkozást a kérelem benyújtásának napján kell elkészíteni.

A 4. d) alkritériumnak való megfelelés igazolására a kérelmezőnek aláírt és adott esetben az illatanyag gyártójának nyilatkozatával alátámasztott megfelelőségi nyilatkozatot kell benyújtania.

A 4. e) alkritériumnak való megfelelés igazolására a kérelmezőnek a következőket kell benyújtania: az összes hozzáadott tartósítószer biztonsági adatlapjának másolata, továbbá a BCF és/vagy a log Kow értékeire vonatkozó információk.

A 4. f) alkritériumnak való megfelelés igazolására a kérelmezőnek a következőket kell benyújtania: az összes hozzáadott színezék biztonsági adatlapjának másolata, továbbá a BCF és/vagy a log Kow értékeire vonatkozó információk, vagy a színezőanyag élelmiszerekben való felhasználásának engedélyezését igazoló dokumentumok.

A 4. g) alkritériumnak való megfelelés igazolására a kérelmezőnek a következőket kell benyújtania: az összes UV-szűrő biztonsági adatlapjának másolata, továbbá a BCF és/vagy a log Kow értékeire vonatkozó információk, vagy a megállapított legalacsonyabb NOEC/ECx/EC/LC50 érték. Ezenfelül ha felhasználtak nanoformájú titán-dioxidot, nyilatkozatot kell benyújtani arról, hogy az megfelel az 1223/2009/EK rendelet VI. mellékletében megállapított feltételeknek.

A fenti bizonyítékokat a kérelmező szállítói láncába tartozó bármely beszállító közvetlenül is benyújthatja az illetékes testületek részére.

5. kritérium – Csomagolás

A tanúsításhoz a fogkrémtől eltérő leöblítendő termékek minimális térfogata 150 ml.

a) Elsődleges csomagolás

Az elsődleges csomagolás közvetlen érintkezésbe kerül a tartalommal.

Az értékesített termék nem kaphat további csomagolást, például a palackok esetében kartondobozt, kivéve a másodlagos csomagolást, amely a terméket és az utántöltő kiszerelést foglalja össze, valamint azokat a termékeket, amelyek a használathoz szükséges további elemeket tartalmazzák. Azon háztartási felhasználásra szánt, pumpás kiszerelésű leöblítendő termékek esetében, amelyek felbontáskor is megőrzik a csomagolás eredeti kialakítását, az utántöltő kiszerelést megegyező vagy nagyobb elsődleges csomagolási térfogat-kapacitással kell biztosítani.

Megjegyzés: A termékek kiskereskedelmi üzletekbe történő szállítására használt kartondobozok nem minősülnek másodlagos csomagolásnak.

Értékelés és ellenőrzés: A kérelmezőnek be kell benyújtania egy aláírt nyilatkozatot és a vonatkozó bizonyítékokat (pl. a forgalmazott termékekről készült képeket).

b) A csomagolás hatásmutatója (CsHM)

A csomagolás hatásmutatója (CsHM), amely a csomagolás és a termék tömegének hányadosa, nem haladhatja meg a 0,20 értéket az értékesített termék minden egyes csomagolására vonatkozóan. E követelmény alól mentesülnek a fém aeroszolos palackokba csomagolt termékek. A CsHM kiszámításának módja (minden egyes csomagolásra külön):

CsHM = (T + (Tutántölt × F) + N + (Nutántölt × F))/(D + (Dutántölt × F))

ahol:

T – a csomagolás tömege (elsődleges + arányosan a másodlagos [1], beleértve a címkéket) (g) Tutántölt – az utántöltő kiszerelés csomagolásának tömege (elsődleges + arányosan a másodlagos [1], beleértve a címkéket) (g) N – a nem megújuló + nem újrafeldolgozott csomagolás tömege (elsődleges + arányosan a másodlagos [1], beleértve a címkéket) (g) Nutántölt – az utántöltő kiszerelés nem megújuló + nem újrafeldolgozott csomagolásának tömege (elsődleges + arányosan a másodlagos [1], beleértve a címkéket) (g) D – az eredeti csomagolásban található termék tömege (g) Dutántölt – az utántöltő kiszerelés által tartalmazott termék tömege (g) F – a teljes utántöltési mennyiséghez szükséges utántöltési kiszerelések száma, amelyet a következőképpen kell kiszámítani: F = V × R/Vutántölt.

ahol:

V – az eredeti csomagolás térfogat-kapacitása (ml) Vutántölt – az utántöltő kiszerelés térfogat-kapacitása (ml) R – az utántöltési mennyiség értéke. Az eredeti csomagolás lehetséges utántöltéseinek számát jelzi. Amennyiben az F nem egész szám, fel kell kerekíteni a legközelebbi egész számra.

Amennyiben az utántöltés nem lehetséges, a CsHM-et a következőképpen kell kiszámítani:

CsHM = (T + N)/D

A gyártó benyújtja a tervezett utántöltések számát, vagy a műanyagokra vonatkozóan az R = 5-ös, a kartonpapírra vonatkozóan az R = 2-es alapértelmezett értéket alkalmazza.

E követelmény alól mentesül a több mint 80 %-ban újrafeldolgozott anyagokból előállított elsődleges csomagolás.

A dekoratív kozmetikumok esetében a következő alkalmazandó:

CsHM= Σ(csomagolás, + nem újrafeldolgozott,i) / 2* termék, összesen ≤ 0,80

ahol:

Tcsomagolás, i – az i csomagolási összetevő tömege Tnem újrafeldolgozott, i – az i csomagolási összetevőben található nem újrafeldolgozott anyag tömege (ha a csomagolásban nincs újrafeldolgozott anyag: Tnem újrafeldolgozott = Tcsomagolás) Ttermék összesen – a végtermék tömege (csomagolás plusz tartalom).

Megjegyzés: [1] A másodlagos csomagolás arányos tömege (például a teljes másodlagos csomagolás 50 %-a, amennyiben két terméket együtt értékesítenek).

Értékelés és ellenőrzés: A kérelmezőnek be kell nyújtania a termék CsHM-értékéhez kapcsolódó számításokat. A számításhoz táblázat tölthető le az uniós ökocímke weboldaláról. Amennyiben a terméket különböző csomagolásokban értékesítik (például különböző térfogatokkal), a számítást valamennyi olyan csomagolásméretre vonatkozóan be kell nyújtani, amelyre uniós ökocímkét kértek. A kérelmezőnek be kell nyújtania a csomagolásgyártó aláírt nyilatkozatát a csomagolásban található fogyasztói felhasználás után újrafeldolgozott anyagokról vagy megújuló nyersanyagokról, továbbá adott esetben az utántöltési rendszer ismertetését (az utántöltés módjai, térfogat). Az utántöltő csomagolás elismertetéséhez a kérelmezőnek vagy a kiskereskedőnek igazolnia kell, hogy az utántöltő egységek kereskedelmi forgalomba kerülnek. A kérelmezőnek a fogyasztói felhasználás után újrafeldolgozott tartalomra vonatkozóan harmadik fél által készített igazolást kell benyújtania, és biztosítania kell a nyomonkövethetőséget. Az EN 15343 szabványnak megfelelő tanúsítási rendszer szerinti újrafeldolgozói tanúsítvány felhasználható az igazolás alátámasztására. Feldolgozást végző gyártók esetében az ISO 22095 szabványban ismertetett irányított elegyítési modellnek megfelelő tanúsítási rendszer szerinti termékgyártási tanúsítvány felhasználható az igazolás alátámasztására.

c) Az elsődleges csomagolással kapcsolatos információk és az elsődleges csomagolás kialakítása

i. Az elsődleges csomagolással kapcsolatos információk

Adagolás és utántöltés:

A kérelmezőnek az elsődleges csomagolás címkéjén fel kell tüntetnie a megfelelő adagolást vagy a megfelelő felhasználási mennyiséget a következő mondattal együtt:

„A termék megfelelő adagolása csökkenti a környezetre gyakorolt hatást, és pénzt takarít meg.”

Ha egy adott termék esetében a megfelelő adagolás az eltérő fogyasztó igények miatt (pl. haj hossza) nem határozható meg, a következő mondatot kell feltüntetni:

„A szükségtelen túlfogyasztás elkerülése érdekében adagolja a terméket körültekintően.”

Ha a termék utántölthető, a kérelmezőnek ki kell egészítenie az információkat a környezetre gyakorolt hatást csökkentő és a pénzt megtakarító utántöltési lehetőségre való hivatkozással.

Az életciklus végére vonatkozó információk:

A kérelmezőnek fel kell tüntetnie egy, az üres termék hulladékként való elhelyezésével kapcsolatos mondatot vagy piktogramot (pl. „Az üres csomagolást/tárolóedényt újrafeldolgozható hulladékot gyűjtő konténerben kell elhelyezni.”).

Megjegyzés: Azok a termékek, amelyek mérete – helyhiány vagy a szöveg olvashatósága miatt – nem teszi lehetővé az információk megfelelő megjelenítését, mentesülnek e követelmény alól.

ii. Az elsődleges csomagolás kialakítása

Leöblítendő termékek:

Az elsődleges csomagolást úgy kell kialakítani, hogy:

a) pumpa használatával [1] megkönnyítse a megfelelő adagolást, vagy a csomagolás tetején ne legyen túl széles a nyílás. Az utántöltők mentesülnek e követelmény alól;

b) biztosítsa, hogy a termék mennyiségének legalább 95 %-a könnyedén kinyerhető legyen a tárolóedényből. A tárolóedényben visszamaradó terméknek az alábbiak szerint kiszámítható maradványmennyisége (R) nem érheti el az 5 %-ot. R = ((m2 – m3)/(m1 – m3)) × 100 (%) ahol: m1 – az elsődleges csomagolás és a termék (g) m2 – az elsődleges csomagolás és a termékmaradvány megfelelő használat esetében (g) m3 – az üres és tiszta elsődleges csomagolás (g). Mentesülnek a b) pontban előírt követelmény alól azok a leöblítendő termékek, amelyek elsődleges csomagolása kézzel felnyitható, és a visszamaradó termék víz hozzáadásával kinyerhető. Nem leöblítendő termékek:

a) A nem leöblítendő kondicionálót tartalmazó palackoknak 90 %-os kinyerési arányt kell biztosítaniuk, vagy külön eszköz nélkül eltávolítható fedéllel kell rendelkezniük.

b) A krémeket tartalmazó palackoknak 90 %-os kinyerési arányt kell biztosítaniuk, vagy külön eszköz nélkül eltávolítható fedéllel kell rendelkezniük.

A meghatározott nem leöblítendő termékek tárolóedényében visszamaradó maradványmennyiségét (R) – amely nem érheti el a 10 %-ot – a leöblítendő termékekre megadott képlet alapján kell kiszámítani.

Megjegyzések: [1] A folyékony kézszappanok esetében a termékkel együtt értékesített pumpával vagy adagolóval alkalmanként kinyert maximális mennyiség nem haladhatja meg a 2 grammot (vagy a 3 millilitert).

Értékelés és ellenőrzés: A kérelmezőnek be kell nyújtania az adagolóeszköz leírását (pl. sematikus illusztrációt, képeket) és a leöblítendő kozmetikai terméknek a csomagolásban visszamaradó maradványmennyiségéről szóló vizsgálati jelentést, valamint adott esetben a termék csomagolásáról készült magas felbontású képet, amelyen egyértelműen látszanak az 5. c) i. alkritérium szerint feltüntetett mondatok. A kérelmezőnek dokumentumokkal kell igazolnia, hogy termékére/termékeire az 5. c) i. alkritérium melyik esete vonatkozik. A maradványmennyiség mérésére szolgáló vizsgálati eljárás megtalálható az uniós ökocímke weboldalán elérhető használati útmutatóban.

d) A műanyag csomagolás újrafeldolgozásához szükséges kialakítás

A műanyag csomagolást úgy kell kialakítani, hogy megkönnyítse a hatékony újrafeldolgozást, azon lehetséges szennyező anyagok és összeférhetetlen anyagok elkerülésével, amelyek tudvalevőleg megnehezítik a szétválasztást és az újrafeldolgozást vagy csökkentik az újrafeldolgozott anyag minőségét. A címke vagy csomagolóanyagra húzható címke, a záróelem és adott esetben a záróréteg-bevonatok sem külön-külön, sem együttesen nem tartalmazhatják a 8. táblázatban felsorolt anyagokat és összetevőket.

E követelmény alól mentesülnek a fogkrémtubusok, a pumpák és az aeroszolos palackok.

8. táblázat

A csomagolás alkotóelemeihez nem felhasználható anyagok és összetevők

A csomagolás alkotóeleme Tilalom hatálya alá eső anyagok és összetevők (*1) Címke vagy csomagolóanyagra húzható címke — PS címke vagy csomagolóanyagra húzható címke PET, PP vagy HDPE csomagolással együtt — PVC címke vagy csomagolóanyagra húzható címke PET, PP vagy HDPE csomagolással együtt — PETG címke vagy csomagolóanyagra húzható címke PET csomagolással együtt — PET címke vagy csomagolóanyagra húzható címke (kivéve LDPET (< 1 g/cm3)) PET csomagolással együtt — 1 g/cm3 sűrűséget meghaladó, más műanyagból készült címke vagy csomagolóanyagra húzható címke PET csomagolással együtt — 1 g/cm3-nél kisebb sűrűségű más műanyagból készült címke vagy csomagolóanyagra húzható címke PP vagy HDPE csomagolással együtt — Fémezett címke vagy csomagolóanyagra húzható címke vagy a csomagolótestre fröccsöntött címke vagy csomagolóanyagra húzható címke (szerszámban címkézés) — Nyomásérzékeny címke (PSL), kivéve ha a ragasztóanyag az újrafeldolgozási eljárás során mosáskor vízzel leoldódik — PET PSL címke, kivéve ha a ragasztóanyag az újrafeldolgozási eljárás során mosáskor vízzel leoldódik és nem reaktiválódik Záróelem — PS záróelem PET, PP vagy HDPE csomagolással együtt — PVC záróelem PET, PP vagy HDPE csomagolással együtt — 1 g/cm3 sűrűséget meghaladó PETG záróelem és/vagy anyagok használata a záróelemben PET csomagolással együtt — Fém, üveg vagy EVA záróelem (vagy annak része) — Szilikon záróelem (vagy annak része) Kivételt képeznek az 1 g/cm3-nél kisebb sűrűségű szilikon záróelemek PET csomagolással együtt, és az 1 g/cm3 sűrűséget meghaladó szilikon záróelemek PP vagy HDPE csomagolással együtt — Fémfóliák vagy védőzárak, amelyek a termék megnyitása után is a palackhoz vagy a záróelemhez rögzülve maradnak Záróréteg-bevonatok — Poliamid, EVOH a csomagolótesthez használttól eltérő polimer alapú kötőrétegekkel, funkcionális poliolefinek, fémezett és fényvédő bevonatok

Értékelés és ellenőrzés: A kérelmezőnek a gyártótól származó igazoló dokumentumokkal alátámasztott, aláírt megfelelőségi nyilatkozatot kell benyújtania a csomagolás anyagösszetételére vonatkozóan, ideértve a tárolóedényt, a címkét vagy a csomagolóanyagra húzható címkét, a ragasztóanyagokat, a záróelemet, a záróréteg-bevonatot, továbbá az elsődleges csomagolás egy mintáját.

6. kritérium – A pálmaolaj, a pálmamagbélolaj és származékaik fenntartható beszerzése

Abban az esetben, ha a megújuló összetevő pálmaolaj vagy pálmamagbélolaj, illetve ha pálmaolajból vagy pálmamagolajból származik, a felhasznált megújuló összetevők 100 tömegszázalékának meg kell felelnie egy olyan tanúsítási rendszer fenntartható termelésre vonatkozó követelményeinek, amely egy több érdekelt felet tömörítő, széles körű tagsággal rendelkező szervezeten alapul, amelyben nem kormányzati szervezetek (NGO-k), az ipar, a pénzügyi intézmények és a kormány is képviseltetik magukat, és amely a talajra, a biodiverzitásra, a szerves szénkészletekre és a természeti erőforrások megőrzésére gyakorolt környezeti hatásokkal foglalkozik.

Értékelés és ellenőrzés: A megfelelés igazolására a kérelmezőnek be kell nyújtania azokat a bizonyítékokat, amelyek harmadik felek felügyeleti lánca révén tanúsítják, hogy a termékben vagy a gyártás során felhasznált nyersanyagok fenntartható gazdálkodást folytató ültetvényekről származnak. A pálmaolaj és a pálmamagbélolaj esetében elfogadható a Kerekasztal a fenntartható pálmaolaj-előállításért (Roundtable for Sustainable Palm Oil, RSPO) vagy bármely egyenértékű vagy szigorúbb fenntartható termelési rendszer tanúsítványa, amely igazolja a következő modellek bármelyikének való megfelelést:

— 2025. január 1-jéig: azonosságmegőrzés, elkülönítés és tömegmérleg;

— 2025. január 1. után: azonosságmegőrzés és elkülönítés.

A pálmaolaj- és pálmamagbélolaj-származékok esetében elfogadható az RSPO vagy bármely egyenértékű vagy szigorúbb fenntartható termelési rendszer tanúsítványa, amely igazolja a következő modellek bármelyikének való megfelelést: azonosságmegőrzés, elkülönítés és tömegmérleg.

Pálmaolaj, pálmamagbélolaj és ezek származékai esetében be kell nyújtani a nyersanyagtermelőtől származó anyagmérleg-számítást és/vagy számlákat/szállítóleveleket, amelyek igazolják, hogy a tanúsított nyersanyag aránya megfelel a tanúsított pálmaolaj, pálmamagbélolaj és/vagy ezek származékai mennyiségének. Alternatív megoldásként be kell nyújtani a nyersanyaggyártó nyilatkozatát, amely igazolja, hogy az összes vásárolt pálmaolaj, pálmamagbélolaj és/vagy ezek származékai tanúsítottak. Az illetékes testületek minden egyes tanúsított termékre/összetevőre vonatkozóan évente ellenőrzik a tanúsítványok érvényességét [1].

Megjegyzések: [1] Az ellenőrzés elvégezhető az RSPO weboldalán, amely valós időben tünteti fel a tanúsítványok státuszát: https://www.rspo.org/certification/search-for-supply-chain-certificate-holders.

7. kritérium – Használatra való alkalmasság

Azt, hogy a termék alkalmas állítólagos elsődleges (pl. tisztító, kondicionáló), illetve másodlagos (pl. korpásodás elleni, színvédő, enyhe/érzékeny) funkcióinak betöltésére, laboratóriumi vagy fogyasztói vizsgálat(ok) révén kell igazolni. A vizsgálatokat az „Útmutató a kozmetikai termékek hatékonyságának értékelésére” (Guidelines for the Evaluation of the Efficacy of Cosmetic Products) (13) alapján, valamint az EU ökocímke weboldalán elérhető használati útmutató szerint kell elvégezni.

A vizsgálatokat a kérelmező által megadott adagolásnak megfelelően kell elvégezni [1]. A vizsgálatokat legalább a termék hatékonyságára/teljesítményére és könnyű alkalmazására vonatkozóan kell elvégezni. Ha rendelkezésre áll elismert szabványosított laboratóriumi vizsgálat (pl. a fényvédő termékekről szóló 2006/647/EK bizottsági ajánlás (14)), akkor azt kell elvégezni, és a fogyasztói vizsgálatok nem tekinthetők egyenértékűnek. A vizsgálatok nyomán levont következtetésnek egyértelműen meg kell határoznia, hogy a vizsgálat eredményei miként mutatják ki az egyes vizsgált paramétereket/tulajdonságokat.

Ha rendelkezésre állnak a fogkrém fluortartalmára vonatkozó nemzeti iránymutatások, azokat be kell tartani. Mentességet élveznek azok a fluormentes fogkrémek, amelyeket egy független fél értékelése szerint a fluortartalmú fogkrémekkel megegyező védelmet nyújtanak.

A laboratóriumi vizsgálatok legalább a következő paramétereket magukban foglalják:

— az adott vizsgálati módszer kiválasztásának mikéntje és okai, valamint az adott vizsgálati módszer alkalmassága a termék teljesítményének/minőségének dokumentálására;

— a vizsgált paraméterek és/vagy tulajdonságok, és kiválasztásuk okai.

Ha nem állnak rendelkezésre laboratóriumi vizsgálatok, fogyasztói vizsgálatok is alkalmazhatók. A fogyasztói vizsgálatok során a fogyasztóknak egy ekvivalens piacvezető termékkel összehasonlítva kell véleményt alkotniuk a termék hatékonyságáról/teljesítményéről. A fogyasztóknak feltett kérdések legalább az alábbi szempontokra terjednek ki:

1) Megegyező adagolás mellett milyen teljesítményt mutat a termék a piacvezető termékhez képest?

2) Mennyire könnyű a hajra és/vagy a bőrre felvinni majd leöblíteni a terméket (leöblítendő termékek esetében) a piacvezető termékhez képest?

A fogyasztói vizsgálatokba legalább 20 fogyasztót kell bevonni, és legalább 80 %-uknak legalább olyan elégedettnek kell lenniük a termékkel, mint az ekvivalens piacvezető termékkel.

Megjegyzések: [1] Az alkalmazott adagolásnak meg kell egyeznie az 5. c) i. kritérium szerint meghatározottal. Ha az 5. c) i. kritérium alapján nem állapítható meg a megfelelő adagolás, a kérelmezőnek fel kell tüntetnie és indokolnia kell a vizsgálat elvégzéséhez használt adagot.

Értékelés és ellenőrzés: A kérelmezőnek dokumentálnia kell a termék hatékonyságának vizsgálata során alkalmazott (laboratóriumi vagy fogyasztói) vizsgálati protokollt. A kérelmezőnek a szóban forgó protokoll szerint elvégzett vizsgálat eredményeivel kell igazolnia, hogy a termék betölti azokat az elsődleges és másodlagos funkciókat, amelyeket a címke vagy a csomagolás állít.

Az 1223/2009/EK rendeletnek és a 655/2013/EU bizottsági rendeletnek (15) megfelelően elvégzett laboratóriumi vizsgálatok felhasználhatók annak igazolására, hogy a termék betölti állítólagos elsődleges és másodlagos funkcióit. A korábban igazolt funkciók esetében nem szükséges új specifikus vizsgálatokat végezni.

8. kritérium – A kozmetikai termékeken elhelyezett uniós ökocímkén feltüntetett információk

A termékre választható szövegmezős címke helyezhető az alábbi információkkal:

— „Megfelel a káros anyagokra vonatkozó szigorú követelményeknek”;

— „Vizsgált teljesítmény”;

— „Kevesebb csomagolási hulladék”.

A kérelmezőnek követnie kell az uniós ökocímke logójának használatáról szóló iránymutatásban szereplő, a logó helyes használatára vonatkozó utasításokat:

http://ec.europa.eu/environment/ecolabel/documents/logo_guidelines.pdf.

Értékelés és ellenőrzés: A kérelmezőnek nyilatkozatot kell benyújtania e kritérium teljesüléséről, mellékelve a termék csomagolásáról készült nagy felbontású képet, amelyen világosan látszik a címke, a nyilvántartási szám/az engedélyszám, valamint adott esetben a címkével együtt megjeleníthető állítások.

(1) http://ec.europa.eu/environment/ecolabel/documents/did_list/didlist_part_a_hu.pdf

http://ec.europa.eu/environment/ecolabel/documents/did_list/didlist_part_b_hu.pdf

(2) A DID-jegyzékszám az adott alapanyag száma a DID-jegyzékben.

(3) Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

((*1)) „nincs határérték”: koncentrációtól függetlenül (analitikai kimutatási határ) az összes anyag esetében, kivéve a szennyeződéseket, amelyek a leöblítendő termék esetében legfeljebb 0,0100 tömegszázalék, nem leöblítendő termék esetében pedig legfeljebb 0,0010 tömegszázalék koncentrációban lehetnek jelen a végtermék összetételében.

((*2)) A H317 és a H334 besorolású tartósítószerek és színezékek esetében „nincs határérték”.

((*3)) Kizárólag UV-szűrőkre alkalmazandó.

(4) Az Európai Parlament és a Tanács 1272/2008/EK rendelete (2008. december 16.) az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról (HL L 353., 2008.12.31., 1. o.).

(5) Az Európai Parlament és a Tanács 1223/2009/EK rendelete (2009. november 30.) a kozmetikai termékekről (HL L 342., 2009.12.22., 59. o.).

(6) Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

(7) Az Európai Parlament és a Tanács 528/2012/EU rendelete (2012. május 22.) a biocid termékek forgalmazásáról és felhasználásáról (HL L 167., 2012.6.27., 1. o.).

(8) Az Európai Parlament és a Tanács 1107/2009/EK rendelete (2009. október 21.) a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről (HL L 309., 2009.11.24., 1. o.).

((*1)) A következő anyagok mentesülnek e követelmény alól: enzimek (ideértve az enzim nyersanyagában lévő stabilizátorokat és tartósítószereket), folyékony formában vagy granulátumkapszulaként; α-tokoferil-acetát; amidoamin, amely legfeljebb 0,3 %-os koncentrációban szennyeződésként jelen lehet a kokamidopropil-betainban (CAPB). A H317 vagy a H334 veszélyességi osztályba sorolt színezékek és tartósítószerek esetében a követelmény a koncentrációtól függetlenül teljesítendő.

(9) https://www.cosmeticseurope.eu/files/3715/3907/8160/Recommendation_14_Mineral_Hydro_Carbons.pdf

(10) https://ec.europa.eu/health/scientific_committees/consumer_safety/docs/sccs_o_102.pdf

(11) Az Európai Parlament és a Tanács 1333/2008/EK rendelete (2008. december 16.) az élelmiszer-adalékanyagokról (HL L 354., 2008.12.31., 16. o.).

(12) http://echa.europa.eu/chem_data/authorisation_process/candidate_list_table_en.asp.

(*1) EVA – etilén-vinil-acetát, EVOH – etilén-vinil-alkohol, HDPE – nagy sűrűségű polietilén, LDPET – alacsony sűrűségű polietilén-tereftalát, PET – polietilén-tereftalát, PETC – kristályos polietilén-tereftalát, PETG – glikol-módosított polietilén-tereftalát, PP – polipropilén, PS – polisztirol, PSL – nyomásérzékeny címke, PVC – polivinil-klorid

(13) Az útmutató online elérhetősége: https://www.cosmeticseurope.eu/files/4214/6407/6830/Guidelines_for_the_Evaluation_of_the_Efficacy_of_Cosmetic_Products_-_2008.pdf

(14) A Bizottság 2006/647/EK ajánlása (2006. szeptember 22.) a fényvédő termékekről és a hatékonyságukra vonatkozó állításokról.

(15) A Bizottság 655/2013/EU rendelete (2013. július 10.) a kozmetikai termékekről tett állítások indokolására vonatkozó közös kritériumok megállapításáról (HL L 190., 2013.7.11., 3. o.).